দিল্লি আন্তর্জাতিক বিমানবন্দরে আত্মঘাতী মহিলা জওয়ান, চাঞ্চল্য

নয়াদিল্লি: দিল্লি আন্তর্জাতিক বিমানবন্দরে (Delhi Internatioanl Airport ) চাঞ্চল্য। এক মহিলা জওয়ান আত্মঘাতী (CISF Jawan) হয়েছেন। শুক্রবার বিমানবন্দরের শৌচাগারে নিজেকে গুলি করে আত্মহত্যা করেছেন বলে জানা গেছে। ওই সিআইএসএফ মহিলা জওয়ান দিল্লির আন্তর্জাতিক বিমানবন্দরে কর্মরত ছিলেন।

সংবাদমাধ্যম সূত্রের খবর, ওই জওয়ান হেড কনস্টেবল পদমর্যাদার ছিলেন। দেহ ময়না তদন্তে পাঠানো শুরু হয়েছে তদন্ত। জানা গেছে মৃতার নাম কিরণ।

আরও পড়ুন: উত্তরাখণ্ডের চামোলিতে উদ্ধারকাজ শেষ, আটকে থাকা শেষ শ্রমিকের দেহ উদ্ধার

অপর দিকে মুম্বইয়ের (Mumbai) একটি হোটেলের দরজায় ‘ডু নট ডিস্টার্ব’-এর (Do Not Disturb) বোর্ড ঝুলিয়ে আত্মহত্যার ঘটনা ঘটেছে। মৃত্যুর জন্য ওই ৪১ বছর বয়সী তার স্ত্রীকে দায়ী করে গেছেন। মৃতের নাম নিশান্ত ত্রিপাঠী (Nishant Tripathi)। জানা গিয়েছে, যেখানে তিনি কর্মরত ছিলেন সেই সংস্থার ওয়েবসাইটে মৃত্যুর আগে একটি চিঠি লিখে গিয়েছেন তিনি।

ওই চিঠিতে তিনি তাঁর স্ত্রী ও মাসির বিরুদ্ধে অভিযোগ করেছেন এই আত্মহত্যায় প্ররোচনা দেওয়ার। সেই সঙ্গে তিনি তার স্ত্রীকে কতটা ভালোবাসেন সেটাও জানিয়েছেন। ইতিমধ্যেই নিশান্তের মা নিলম চতুর্বেদী মৃতের স্ত্রী অপূর্বা পারেখ এবং মাসি প্রার্থনা মিশ্রের বিরুদ্ধে আত্মহত্যায় প্ররোচনার একটি অভিযোগ দায়ের করেছেন। সেই অভিযোগের ভিত্তিতে তদন্ত শুরু করেছে পুলিশ। এখনও পর্যন্ত কাউকে গ্রেফতার করা হয়নি।